**FESTIVAL O PRAVIMA DJECE**

**raspisuje**

**natječaj za scenarij kratkometražnog filma**

**za učenike srednjih škola na temu**

**RAZLIČITOST JE ZAJEDNIČKA BAŠ SVIMA**

Drage učenice i učenici srednjih škola,

ovim natječajem vas pozivamo da nam pošaljete svoj scenarij za kratki igrani film!

Različitost je zajednička baš svim ljudima. Poštivanje i prihvaćanje različitosti, nažalost nije još uvijek zajedničko svima. Mnoga djeca i mladi trpe diskriminaciju zbog neke svoje različitosti.Stoga Festival o pravima djece nastoji skrenuti pažnju na činjenicu da smo baš svi različiti i u tome trebamo vašu pomoć!

Autori pet najboljih scenarija bit će pozvani sudjelovati na scenarističkoj radionici koju će voditi scenaristica Irena Krčelić tijekom Festivala o pravima djece, u Osijeku od 20. do 22. studenoga 2012.

Festival će nadalje podržati proizvodnju jednoga filma u iznosu od 5.000 kuna, a preostale će scenariste upoznati s njihovim vršnjacima iz filmskih družina te podržati proizvodnju kratkog filma po njihovom scenariju u iznosu od 1.000 kuna.

**Scenarije nam pošaljite na adresu Ured UNICEF-a za Hrvatsku, Radnička cesta 41/7, 10 000 Zagreb, s napomenom „za natječaj: Različitost je zajednička baš svima“ najkasnije do srijede, 31. listopada 2012. Molimo dostaviti scenarij u tiskanom i digitalnom obliku (na CD-u).**

U selekciji radova sudjeluju: Irena Krčelić, scenaristica i osnivačica *Palunka* (projekta [Hrvatskog filmskog saveza](http://www.hfs.hr) pokrenutog **2003. godine** s ciljem osnaživanja domaće scenarističke scene), Maja Flego, savjetnica za medije i komunikacije Pravobraniteljice za djece, Gorana Dojčinović, voditeljica komunikacija Ureda UNICEF-a za Hrvatsku i Tatjana Aćimović, producentica i umjetnička direktorica Festivala o pravima djece.

Festival o pravima djece organizira Ured UNICEF-a za Hrvatsku, u partnerstvu s Uredom pravobraniteljice za djecu, Hrvatskim filmskim savezom, Hrvatskim Telekomom i kinima Blitz Cinestar. Ovogodišnji domaćin Festivala o pravima djece je Grad Osijek. Festival se odvija pod visokim pokroviteljstvom predsjednika Republike Hrvatske, dr. sc. Ive Josipovića.

Hvala vam!